

3
					Poslovni broj: Kovm-155/2026-6
			
[image: ggggrb]

REPUBLIKA HRVATSKA
OPĆINSKI KAZNENI SUD U ZAGREBU
Zagreb, Ilica-Selska, Ilica 207
Poslovni broj: Kovm-155/2026-6

R E P U B L I K A   H R V A T S K A

R J E Š E N J E

[bookmark: _Hlk237513558]Općinski kazneni sud u Zagrebu, Odjel za mladež po sucu pojedincu ovog suda Stanislavu Walaszeku sa ovlastima vijeća, uz sudjelovanje Gabrijele Jelak kao zapisničara, u kaznenom predmetu protiv okrivljenog R.O., zbog kaznenog djela iz članka 229. stavka 1. u vezi s člankom 228. stavka 1. Kaznenog zakona (“Narodne novine”  broj 125/1, 144/12, 56/15., 61/15., 101/17., 118/18., 126/19., 84/21., 114/22., 114/23., 36/24, 136/25; nastavno: KZ/11),  povodom optužnice Općinskog kaznenog državnog odvjetništva u Zagrebu od 24. srpnja 2026., broj KOmp-DO/2026, dana 27. kolovoza 2026.,

r i j e š i o    j e

[bookmark: _Hlk237514793]Na temelju članka 354. stavak 1. Zakona o kaznenom postupku (Narodne novine, br.  152/08., 76/09., 80/11., 91/12., 56/13.,  145/13.,  152/14., 70/17., 126/19., 130/20., 80/22., 36/24., 72/25., 13/26; dalje: ZKP/08), potvrđuje se optužnica Općinskog kaznenog državnog odvjetništva u Zagrebu broj KOmp-DO-/2026 od 24. srpnja 2026., u predmetu protiv okrivljenog R. O., zbog kaznenog djela iz članka 229. stavka 1. u vezi s člankom 228. stavka 1. Kaznenog zakona (“Narodne novine”  broj 125/1, 144/12, 56/15., 61/15., 101/17., 118/18., 126/19., 84/21., 114/22., 114/23., 36/24, 136/25; nastavno: KZ/11),  

Obrazloženje

1. Općinsko kazneno državno odvjetništvo u Zagrebu podignulo je uvodno označenu predmetu protiv okrivljenog R. O.zbog kaznenog djela iz članka 229. stavka 1. u vezi s člankom 228. stavka 1. KZ/11.

2. Optužnica je okrivljeniku dostavljena na odgovor dana 17. kolovoza 2026., dok je njegovom branitelju odvjetniku Josipu Begoviću dostavljena 26. kolovoza 2026. godine, a koji su u zakonskom roku podnijeli odgovor na optužnicu u kojem ističu da je okrivljenik priznao kazneno djelo i izrazio spremnost ispričati se i nadoknaditi štetu pa predlažu potvrđivanje optužnice i zakazivanje rasprave.

3. Sukladno članku 348. stavku 2. ZKP/08, a u vezi sa člankom 19.b stavkom 6. ZKP/08, dana 27. kolovoza 2026., sudac pojedinac je izvršio uvid u spis predmeta, te je uzimajući u obzir sadržaj podignute optužnice i priložene dokaze, donio rješenje kojim je optužnica potvrđena.

4. Naime, optužnica je sastavljena sukladno odredbi članka 342. stavka 1. i 2. ZKP/08 te je kao takva podobna za ispitivanje njezine osnovanosti.

5. Nadalje, prilikom ispitivanja optužnice vijeće je utvrdilo da do sada prikupljeni dokazi potvrđuju postojanje osnovane sumnje da bi okrivljenik počinio kazneno djelo koja mu se stavlja na teret. Osnovanost sumnje posebno proizlazi iz zapisnika o zaprimanju kaznene prijave od 30. listopada 2024., izuzev izjave podnositelja, zapisnika i potvrde o privremenom oduzimanju predmeta, serijski broj od 7. studenog 2024. i snimke nadzornih kamera, zapisnika i potvrde o privremenom oduzimanju predmeta, serijski broj:, od 27. studenog 2024. i snimke nadzornih kamera, izvješća Zagreb o analizi snimki video nadzora od 13. svibnja 2025., zapisnika o prvom ispitivanju okrivljenog R. O. u Općinskom kaznenom državnom odvjetništvu u Zagrebu od 14. srpnja 2026., uz DVD snimku ispitivanja. Uz navedene dokaze tužitelj je prikupio podatke o osobnim i obiteljskim prilikama okrivljenika koji je mlađi punoljetnik i to izvješće stručne savjetnice Općinskog kaznenog državnog odvjetništva u Zagrebu od 9. srpnja 2025., izvješća o osobnim i obiteljskim prilikama Hrvatskog zavoda za socijalni rad, Područnog ureda od 2. srpnja 2025.sa stručnim mišljenjem i prijedlogom da ne postoji osnova za primjenu načela svrhovitosti odnosno primjenu maloljetničkih sankcija prema odredbama Zakona o sudovima za mladež (Narodne novine broj: 84/11, 143/12, 148/13, 56/15, 126/19; nadalje ZSM/11),  već da se prema okrivljeniku primjene odredbe općeg kaznenog prava. 

6. I konačno, kako sudac pojedinac, nije pronašao niti jedan od razloga iz članka 355. ZKP/08, a niti bilo koji od nedostataka iz članka 356. stavka 1. ZKP/08, odlučeno je kao u izreci rješenja. 

7. Slijedom iznijetog, odlučeno je kao u izreci rješenja. 


U Zagrebu, 27. kolovoza 2026. 

								   Predsjednik vijeća:
								 Stanislav Walaszek

















Uputa o pravnom lijeku:
Protiv ovog rješenja žalba nije dopuštena.


DNA:
1. Općinsko kazneno državno odvjetništvo u Zagrebu na broj KOmp-DO-/2026
2. Okrivljeni R. O.Domašinec, 
3. Branitelj odvjetnik Josip Begović – putem e-komunikacije
4. U spis

